बुंडू और बसरिया के ग्रामीणों ने आठ घंटा बालू लदा डंपर रोका
गिद्दी-नईसराय मार्ग पर बालू लदे डंपर को रोके बुंडू बसरिया के ग्रामीण।
भास्कर न्यूज | गिद्दी
टोंगीपंचायत के बुंडू और बसरिया बालू घाट में लदाई करने वाले सैकड़ों ग्रामीणों ने बुधवार की सुबह छह बजे गिद्दी-नईसराय मार्ग पर बालू लदे डंपर को रोक दिया। ग्रामीण बालू लदाई में उपयोग होने वाले सामान के साथ बुंडू और बसरिया बालू घाट में गाड़ियों की संख्या बढ़ाने की मांग कर रहे थे। डाड़ी भाग दो के जिला परिषद सदस्य लखन लाल महतो, टोंगी मुखिया संध्या देवी और पंसस विनोद किस्कू भी इनके समर्थन में घटनास्थल पर पहुंचे।
ग्रामीणों ने कहा कि सिरका केडी कंपनी बंद होने के बाद बुंडू और बसरिया के लगभग 800 मजदूर इन घाटों पर बालू लदाई कर अपना आजीविका चलाते रहे हैं। परंतु बीते एक माह से इन घाटों पर मात्र दो-चार गाड़ी बालू लदाई के लिए रही है। जिससे इस कार्य से जुड़े मजदूरों के समक्ष भुखमरी की स्थिति गई है। गाड़ी कम लगने के कारण रामगढ़ जिला के बालू घाटों पर चालान और लोडिंग के साथ एक डंपर का कुल 2200 रुपया लगता है। जबकि बुंडू और बसरिया बालू घाट पर 3200 रुपया। ग्रामीणों ने बालू ठेकेदार से रामगढ़ जिला की तरह ही बुंडू और बसरिया बालू घाट पर बालू लदाई करने आने वाले डंपर से 2200 रुपये लेने की मांग की है। बाद में दोपहर दो बजे ग्रामीणों ने बालू लदे डंपरों को चेतावनी देकर छोड़ दिया। उन्होंने कहा कि मांगें पूरी नहीं होने पर सोमवार से गिद्दी-नईसराय मार्ग पर बालू लादकर गुजरने वाली डंपरों को रोककर बालू अनलोड करा दिया जाएगा। रोकने वालों में वार्ड सदस्य जीन्सी हेम्ब्रम, सुशीला कुमारी, लालजी करमाली, मो. रफीक, ओमप्रकाश मांझी, सोहराय किस्कू, महादेव मांझी, महाबीर उरांव, पांडेय मांझी, श्रीराम मांझी समेत सैकड़ों महिला-पुरूष शामिल थे।
hin_Deva bho_Deva bho_Deva hin_Deva hin_Deva